David Boreanaz

David Paul Boreanaz (s. 16. toukokuuta 1969 Buffalo, New York, Yhdysvallat) on yhdysvaltalainen näyttelijä, jonka rooleja on muun muassa Angelin hahmo yliluonnollisissa draamasarjoissa Buffy, vampyyrintappaja ja Angel sekä Seeley Boothin rooli komediaväritteisessä rikosdraamassa Bones.

 Ura 
Boreanazin ensimmäinen näyttelijäntyö oli yhdysvaltalaisessa tilannekomediassa Pulmuset, jossa hän näytteli Kellyn moottoripyöräilevää poikaystävää. Hänet palkattiin televisiosarja Buffy, vampyyrintappajaan hänen ensimmäisen vaimonsa, Ingrid Quinnin kannustettua häntä menemään koe-esiintymiseen. Kyseisessä kulttisarjassa Boreanaz esitti arvoituksellista Angel-hahmoa, vampyyriä jolla oli sielu. Sarjasta tuli valtavan suosittu ja Boreanaz alkoikin näytellä Angel -nimisessä sisarsarjassa. Buffy, vampyyrintappajassa Boreanaz esiintyi vuosina 1997–1999 ja vuonna 1999 alkaneen Angelin tuotanto jatkui vuoteen 2004 saakka.

Boreanazin ainut suuri rooli elokuvassa oli vuoden 2001 slasher-kauhuelokuvassa Valentine yhdessä Denise Richardsin ja Katherine Heiglin kanssa. Vuonna 2003 hän esiintyi Didon musiikkivideolla "White Flag" ja oli Leonin (Squall Leonhart) äänenä videopelissä Kingdom Hearts.

Vuonna 2005 Boreanaz alkoi näytellä Emily Deschanelin vastanäyttelijänä televisiosarjassa Bones. Hän esiintyi myös kanadalaisessa elokuvassa These Girls, jossa hän näytteli moottoripyöräilijää sekä elokuvissa Mr. Fix It, Suffering Man's Charity ja dvd-elokuvassa The Crow: Wicked Prayer. Samana vuonna Boreanaz ääninäytteli Hal Jordania DC Comicsin animaatiossa Oikeuden Puolustajat: Uusi rintama. 

Boreanaz on yksi Bonesin tuottajista ja ohjasi myös jakson "The Bones That Foam". Boreanaz on suuri Cincinnati Bengalsin ja Philadelphia Flyersin fani. Hän on kirjoittanut urheilublogeja ja juontanut jääkiekkojoukkeen radiolähetyksiä. Hänen intohimonsa jääkiekkoon kirjoitettiin jopa Seeley Boothin hahmoon televisiosarjassa Bones.

Jaime Bergman esiintyi pikaisesti yhdessä Boreanazin tähdittämän sarjan Angel jaksossa, sarjan viimeisellä kaudella. Pari ei ole kuitenkaan sen koommin näytellyt yhdessä.

 Yksityiselämä  
Boreanaz varttui Philadelphiassa säätiedottajana työskennelleen isänsä Dave Robertsin ja äitinsä Patti Boreanazin kanssa, joka työskenteli matkatoimistovirkailijana.David Boreanaz Biography (1971-) David on italialaista ja tšekkiläistä alkuperää (sukunimi Boreanaz on pohjois-italialainen sukunimi)In Step With...David Boreanaz | PARADE Magazine ja uskontokunnaltaan hän on roomalaiskatolinen.USA Weekend Magazine

Boreanaz kävi high schoolia Malvern Prepatory Schoolin Malvernissa Pennsylvaniassa ja collegen Ithaca Collegessa Ithacassa New Yorkissa.http://fuse.ithaca.edu/122/ Valmistuttuaan Boreanaz muutti Hollywoodiin, Kaliforniaan panostaakseen näyttelijän uraansa. 

Boreanaz asuu Los Angelesissa Kaliforniassa vaimonsa Jaime Bergmanin kanssa. Pari meni naimisiin 2001. Heillä on vuonna 2002 syntynyt poika ja vuonna 2009 syntynyt tytär.  

Vuonna 2004 Boreanaz meni korjaavaan polvileikkaukseen, vasemman polvensa vuoksi jonka hän oli loukannut aikoinaan high schoolissa.http://archive.is/20120525225701/findarticles.com/p/articles/mi_m1608/is_7_21/ai_n14935498/  Hänen toipumisensa leikkauksesta ei kuitenkaan estänyt Angelin kuvauksia.Fury, David, "You're Welcome" (Commentary with David Fury), Angel: Season Five on DVD, 20th Century Fox, 2004.

Boreanaz on läheinen Bones-sarjan vastanäyttelijänsä Emily Deschanelin kanssa sekä Christian Kanen kanssa, johon Boreanaz tutustui Buffyn ja Angelin kuvauksissa. Vuonna 2010 Boreanaz myönsi pettäneensä vaimoaan Jaime Bergmania usean vuoden ajan.
People.comIltasanomat.fi 

 Filmografia 

 Elokuvat 

 Vuosi Suomenkielinen nimi Alkuperäinen nimi Rooli 1993  Aspen – miljonäärien paratiisi  Aspen Extreme  katsoja Best of the Best 2  Best of the Best II  pysäköitsijä 1996  Macabre Pair of Shorts  vampyyrin uhri  2001  Valentine  Adam Carr / Jeremy Melton 2002  Deittitemppu  I’m with Lucy  Luke 2005  The Crow: Wicked Prayer  Luc ”Death” Crash / Lucifer These Girls  Keith Clark 2006  The Hard Easy  Roger Hargitay Mr. Fix It  Lance Valenteen 2007  Suffering Man’s Charity  Sebastian St. Germain 2008  Oikeuden Puolustajat: Uusi rintama  Justice League: The New Frontier  Harold ”Hal” Jordan / Vihreä Lyhty  2009  The Mighty Macs  Ed Rush 2013  Officer Down  Les Scanlon

 Televisiosarjat 

 Vuosi Suomenkielinen nimi Alkuperäinen nimi Rooli Jakson nimi / määrä 1993  Pulmuset  Married… with Children  Frank  ”Bundyt elokuvissa”, alk. ”Movie Show” 1997–2003  Buffy, vampyyrintappaja  Buffy the Vampire Slayer  Angel  56 1999–2004  Angel  110 2002  Vaipparalli  Baby Blues  Johnny   ”Teddy-Cam” 2005–2017  Bones  Seeley Booth  246 2010  Family Guy  Aurora Boreanaz  ”Road to the North Pole” 2012  American Dad!  Seeley Booth   ”Vähemmän rahaa, enemmän ongelmia”, alk. ”Less Money, Mo’ Problems” 2013  Full Circle  Jace Cooper  3 2015  Sleepy Hollow  Seeley Booth  ”Kuolleet eivät puhu”, alk. ”Dead Men Tell No Tales” 2017–2024  SEAL Team  Jason Hayes  114

 Videopelit 

 Vuosi Nimi Rooli 2002  Kingdom Hearts  Squall ”Leon” Leonhart  Buffy the Vampire Slayer  Angel 

 Musiikkivideot 

 Vuosi Kappale Rooli Yhtye / artisti Albumi 2003  ”White Flag”  oma itsensä  Dido  Life for Rent

 Tekijänä 

 Vuosi Suomenkielinen nimi Alkuperäinen nimi    Laji Huomioita 2004  Angel      rowspan=3   televisiosarja  jakso ”Soul Purpose” 2007–2017  Bones     2012  Löytäjä  The Finder    jakso ”Life After Death” 2017–2024  SEAL Team      

 Lähteet 

Aiheesta muualla

Story Magazinen haastattelu (kevät 2008) 
Bullz-Eye.comin haastattelu  (1. marraskuuta 2006) 
the Globe & Mail haastattelu (10. lokakuuta 2005) 
MovieHole haastatteku  (13. toukokuuta 2004) 

Luokka:Yhdysvaltalaiset televisionäyttelijät
Luokka:Videopelien ääninäyttelijät
Luokka:Vuonna 1969 syntyneet
Luokka:Elävät henkilöt
Luokka:Seulonnan keskeiset artikkelit